Circuíto Internacional de Bahrain

O Circuíto Internacional de Bahrain (en árabe حلبة البحرين الدولية baraahin al-intarnals wadjaviyaa), máis coñecido como Circuíto de Sakhir, é un autódromo localizado na cidade de Manama, Bahrain, sede do Gran Premio de Bahrain e do Gran Premio de Sakhir de Fórmula 1. Historia A construción do circuíto para poder albergar unha carreira da tempada de Fórmula 1 foi un obxectivo nacional para Bahrain, impulsado polo príncipe Salman bin Hamad Al Khalifa. O príncipe herdeiro é un grande entusiasta do deporte motor, ao momento que ocupa o cargo de Presidente Honorario da Federación de Automobilismo de Bahrain. Os organizadores do Gran Premio temeron non chegar a terminar a tempo as construcións necesarias para a realización do evento de 2004, e solicitaron ao responsable da F1 Bernie Ecclestone a postergación para o 2005. Ecclestone negouse, e a carreira disputouse a pesar de que o autódromo non estaba terminado na súa totalidade. En 2007 converteuse no primeiro circuíto de Gran Premio ao que se concedeu o premio a Excelencia unha distinción da FIA, entregado por unha excelente seguridade, Dirección de Carreira, servizos médicos e polos altos estándares de tecnoloxía necesaria para manter estes. En 2011 o circuíto estaba programado para ser o primeiro GP da tempada. Pero, debido aos disturbios civís no país a carreira tivo que ser cancelada en marzo de 2011. a principios de xuño a FIA anunciou que a carreira ía ser trasladada para o 30 de outubro, na data orixinal para o primeiro GP da India, que se desprazaba a unha data de peche da tempada o 11 de decembro. Pero, dous días máis tarde debido ás preocupacións dos equipos e outros estamentos, os organizadores da carreira cancelaron oficialmente a carreira. O Gran Premio de Sakhir de 2020 disputouse cunha configuración da pista chamada Circuíto exterior, nunca usada ata ese momento pola Fórmula 1, caracterizada por 11 curvas e unha lonxitude de 3.543 metros. A última vez que a categoría usou unha configuración diferente ocorreu en 2010, con motivo da primeira proba da tempada, o Gran Premio de Bahrain de 2010, cando se utilizou outra configuración de pista, chamada Circuíto Endurance, caracterizado por 24 curvas e unha lonxitude de 6 299 metros, a máis longa de todas as configuracións utilizables do circuíto de Sakhir. Na historia da Fórmula 1 convértese no primeiro circuíto en organizar o Gran Premio válido para o campionato mundial en tres trazados diferentes. Construción e deseño O circuíto foi deseñado polo arquitecto alemán Hermann Tilke, o mesmo arquitecto que deseñou o Circuíto de Sepang de Malaisia. O contratista principal para o proxecto foi Cybarco-WCT. O circuíto custou aproximadamente 56´2 millóns de dinares de Bahrein (150 millóns de dólares). Ten seis pistas separadas, incluíndo un óvalo de proba e unha pista para drag. Un dos eventuais problemas que se temían para as carreiras, tiña que ver con que o circuíto está localizado no medio do deserto, co cal os ventos poderían arrastrar area cara ao trazado e alterar así o funcionamento das máquinas. De todos os xeitos, os organizadores do Gran Premio logran manter a area fóra da pista, mediante a utilización dun adhesivo que se rocía nas areas que rodean o trazado. A superficie da pista é do tipo de árido grauvaca, enviado a Bahrain desde a canteira de Bayston Hill en Shropshire, Inglaterra. O material da superficie é eloxiado polos directores de circuítos e pilotos de Fórmula 1 polo alto nivel de grip que ofrece. O mesmo material de árido utilízase no Circuíto de Yas Marina para a Gran Premio de Abu Zabi. Outras instalacións Hai catro circuítos distintos sobre a pista principal. Pista do Gran Premio (na figura superior deste artigo). Pista interior (na sección media da pista: inclúe as curvas 5 a 12 do circuíto principal, cunha serie de pinzas que unen as curvas 12 e 5) Pista exterior (inclúe a totalidade do circuíto, coa excepción das curvas 5 a 12) Pista do paddock (inclúe a totalidade do circuíto, coa excepción das curvas 4 a 9) Existen tamén no autódromo unha recta para picadas e unha pista oval. Características Capacidade espectadores: 70.000 Lonxitude do circuíto: 5´412 quilómetros. Distancia da carreira de Fórmula 1: 57 voltas = 308´238 quilómetros. Curvas:15 (6 esquerda e 9 dereita) Configuración aerodinámica: media. Velocidade máxima estimada 322 km/h con DRS, 310 km/h sen DRS Aceleración a fondo: 64% do tempo de volta. Tempo de freado: 16% do tempo da volta. Total de combustible necesario para a distancia de carreira: Consumo de combustible: kg por volta. Cambio de marchas por volta: Número de zonas de freado: Desgaste dos freos: medio Desgaste dos pneumáticos: alto Distancia dos Boxes: Perda de tempo nunha parada en boxes: Tempo total necesario para a parada en boxes: 23 segundos (media) Efecto de combustible (custo en tempo por volta de 10 kg de combustible transportado): 0´38 segundos. Marca volta: Pedro de la Rosa - McLaren, 1.31.447 en 2005 Todos os gañadores de Fórmula 1, no circuíto de Manama-Sakhir Estadísticas da carreira do Gran Premio de Bahrain 1Trazado longo RécordsPiloto: Lewis Hamilton/Sebastian Vettel (4 veces) • País: Alemaña (6) • Construtor: Ferrari (6) • Motor: Mercedes/Ferrari (6 veces) • Pneus.: Pirelli (9) • Máis Podios: Lewis Hamilton (9) • Máis podios sen gañar: Kimi Räikkönen (8) • Poles: Lewis Hamilton/Sebastian Vettel (3 veces) • Voltas rápidas: Nico Rosberg (3) Notas Véxase tamén Ligazóns externas Páxina oficial Páxina cos circuítos de F1